**SIÓAGÁRD KÖZSÉG ÖNKORMÁNYZATA**



**2015. ÉVI KÖLTSÉGVETÉSI KONCEPCIÓJA**

Tárgy:Javaslat Sióagárd Község Önkormányzata 2015. évi költségvetési koncepciójára

**Tisztelt Képviselő-testület!**

A költségvetési koncepció az önkormányzatok működésének, éves gazdálkodásának súlyponti eleme. Meghatározza a költségvetési rendelet összeállításának irányait, főbb szempontjait annak érdekében, hogy a beterjesztésre kerülő előirányzatok a biztonságos működés mellett a képviselő-testület által megfogalmazott célok, feladatok megvalósítását szolgálják.

Az államháztartásról szóló 2011. évi CXCV. törvény (Áht.) 2014. szeptember 30-i módosítása megszüntette a polgármester azon kötelezettségét, hogy a költségvetési koncepciót benyújtsa a képviselő-testületnek, csökkentve az önálló, felelős önkormányzati gazdálkodás törvényi garanciáit.

Ennek ellenére a fent leírtakra tekintettel az alábbiakban terjesztem elő a jövő évi költségvetési tervezést megalapozó, fő irányokat kijelölő javaslatot.

**I. Gazdasági kilátások és az önkormányzatok várható helyzete 2015-ben**

**A Kormányzat célkitűzései 2015. évben**

A nemrég nyilvánosságra hozott, 2015-ös büdzsé tervezési köriratából az derül ki: a kormány 2,8%-os hiánycélt tűzött ki.

Kormány legfontosabb gazdaságpolitikai célja továbbra is az államadósság csökkentése, és a foglalkoztatás bővítése. Magyarország 2011-ben megkezdte az államadósság csökkentését, amit 2012-ben és az azt követő időszakban is prioritásként kezel, a költségvetés hiányát tartósan 3% alatt fogja tartani. A munkahelyeket teremtő gazdaságpolitika élénkíti a növekedést, másfelől pedig az államháztartás hiányának fenntartható szerkezetben megvalósuló csökkentését célozza. Ezen kívül stabilizálja a nagy elosztó rendszerek finanszírozását, elősegíti a hátrányos helyzetben lévő rétegek, társadalmi csoportok, térségek felzárkózását is. Emellett a miniszter bejelentette, hogy csökkenteni kívánják az államháztartás kiadási oldalát, és szűkítik az újraelosztás mértékét. Ezen tényezők alapján a központi forrásokból tervezhető bevételeink szűkülésére vagy stagnálására számíthatunk.

Az éves infláció idén 0,4 százalék lesz, 2015-ben 2,6 százalékra gyorsulhat.

**Önkormányzatok várható helyzete 2015-ben**

A kormányzat lezártnak tekinti az önkormányzati rendszer átalakítását. A szociális rendszer igazságosabbá tételéből kihagyhatatlanok a helyi képviselő-testületek, nem lehet a távolból megmondani, kik azok, akik támogatásra érdemesek és támogatásra szorulnak. Az ellátásokhoz az államnak a forrásokat biztosítani kell, a döntésekben azonban a tervek szerint nagyobb szerep hárul majd az önkormányzatokra. Az önkormányzatok számos segély megítéléséért és kifizetéséért felelnek, a korábbi 90%-os támogatottság 70%-ra csökken.

 **II. Főbb költségvetési irányelvek**

A jelenlegi és a várható gazdasági-, pénzügyi helyzetben a 2015. évi gazdálkodás során továbbra is előtérbe kell helyezni az alábbi szempontokat:

- a közfeladatokat ellátó intézményrendszer és a hivatal biztonságos működésének biztosítása, különös tekintettel a helyben maradó alapfeladatokra;

- a gazdálkodás során folyamatosan ügyelni kell a bevételek és kiadások egyensúlyára;

- az önkormányzat valamennyi területén racionális, hatékony, eredményes gazdálkodást kell folytatni;

- törekedni kell a tervezett bevételek teljes körű beszedésére, és az esetleges új bevételi források (lehetőségek) felkutatása;

- pályázati lehetőségek felkutatása, kihasználása.

Az önkormányzat alap előirányzatát a tervévet megelőző és eredeti előirányzatából kiindulva, az ún. szerkezeti változásokkal és a szintre hozásokkal módosítva határozta meg. A költségvetés összeállításával párhuzamosan körvonalazódó új ciklusprogramra és az elfogadott szakmai koncepciókban megfogalmazott célok elérésére is hangsúlyt kell helyezni.

A költségvetési koncepció összeállításakor számba vettük mindazon bevételeinket és kiadásainkat, amelyek

» jogszabályon alapulnak,

» szerződési, megállapodási kötelezettségen nyugszanak,

» a tapasztalatok alapján rendszeresen előfordulnak,

» eseti jelleggel vagy egyébként várhatóak, továbbá

– az eszközei hasznosításával függenek össze

**Bevételek**

**Intézményi működési bevételek**

Az *intézményi* *működési bevételek* között kell számításba vennünk a tárgyi eszközök bérbeadásából származó bevételt, a nyújtott szolgáltatások ellenértékéből, a tulajdonosi bevételekből, az intézményi ellátási díjakból, az alkalmazottak térítéséből, az általános forgalmi adóból számított előirányzatot. Kimunkálásra kerül a működési célú hozam és kamatbevétel előirányzata is. A 2014. III. negyedévi szintet figyelembe vétel tervezhető előirányzat:

 **21.422 e Ft**

**Közhatalmi bevételek**

**Vagyoni típusú adók / Kommunális adó**

Magánszemélye kommunális adójára a 2014. évi előirányzat tervezhető.

 **6.600 e Ft**

**Forgalmi típusú adók / Helyi adó**

Az *iparűzési adó* megosztásának módszerében nem várható változás. 2014. évi előirányzatunk várhatóan teljesülni fog, ezért 2015-re megalapozottan az ez évre ajánlott bevétel tervezhető.

 **20.000 e Ft**

**Átengedett központi adók / Gépjárműadó**

Magyarország 2014. évi központi költségvetéséről szóló 2013. évi CCXXX. törvény 30. § (1) bekezdése alapján a belföldi gépjárművek után a települési önkormányzat által beszedett gépjárműadó 40 %-a, és a gépjárműadóhoz kapcsolódó bírságból, pótlékból és végrehajtási költségből származó bevétel 100 %-a a települési önkormányzatot illeti meg.

A fentiekben részletezett központi rendelkezés értelmében az III. negyedéves adók beérkezése után elkészítettük az erre vonatkozó kimutatást, amely szerint a Kincstár központi gépjárműadó számlája javára 5.165 e Ft gépjárműadót, míg Költségvetési számlánk javára 3.443 e Ft gépjárműadót utaltunk. Ezek alapján a 2015. évre tervezett előirányzat:

 **3.600 e Ft**

**Talajterhelési díj**

A 2014. évi előirányzat 600 e Ft, a III. névi teljesítés 440 e Ft. 2015. évi előirányzatként figyelembe vehető az előző évi előirányzat. **600 e Ft**

**Pótlék, Bírság, Egyéb bevételek**

A pótlékok és bírságok összegének tervezése soha nem a kivetésen – mert ilyen nincs –hanem a bevételen alapul. Nem lehet tudni előre, hogy mennyi lesz az összege, mivel nem ismert olyan adat, hogy hány adózó fog késve fizetni. Nem ismert az az adat sem, hogy hány esetben kell majd ellenőrzést indítani, ill. annak arányában milyen összegű adóbírság és késedelmi pótlék kerül majd előírásra. Eredeti előirányzatként nem tervezett.

**A központi működési támogatás**

A 2013-ban bevezetésre került feladatfinanszírozási rendszer, mely négy területre csoportosította a forrásokat: általános működtetés, helyben maradó köznevelési, szociális és gyermekjóléti, valamint kulturális feladatok támogatása. A benyújtott 2015. évi költségvetési törvény javaslat szereplő változások:

* közvilágítás fenntartásának támogatása: 10 000 fő alatti település támogatása 283 200 Ft-tól 320 000 Ft-ra nő.
* óvodapedagógusok átlagbérének és közterheinek elismert pótlólagos összege: 4 012 000 Ft-ról 4 152 000 Ft-ra nő – a pedagógus életpálya bevezetése alapján
* óvodapedagógusok átlagbérének és közterheinek elismert pótlólagos összege: 34 400 Ft-ról 35 000 Ft-ra nő.

A tervezés során a 2014. évi előirányzatokat vettük alapul, kiegészítve a beterjesztett változásokkal.

 **103.333 e Ft**



**Egyéb bevételt érintő intézkedések**

Fokozott intézkedéseket kell tenni – valamennyi törvényes eszköz igénybevételével – a kintlévőségek behajtására, valamint új bevételi források keresésére.

**Támogatásértékű bevételek**

Változatlan működést feltételezve az óvodafenntartó társulásnak átadandó támogatásra a 2014. évi szinten tervezünk. Az OEP-től védőnői finanszírozásra az előző év alapján tervezünk. Közfoglalkoztatás támogatási bevételére csak a 2014. évről áthúzódó hatósági szerződésekkel számoltunk.

  **14.389 e Ft**

**Felhalmozási bevételek**

Az Önkormányzat a Csapadékvíz-elvezetés pályázat keretében benyújtott önerő összegének megfelelő felhalmozási bevétellel számol. A következő évre áthúzódó tételek még nem ismertek.

**Finanszírozási bevételek**

2015. évi koncepció elkészítésénél nem számoltunk pénzmaradvánnyal. számolunk. A pénzmaradványt szükséges lenne a 2014.évi költségvetésből megtakarítani, az első negyedéves működési kiadások fedezésére, az adóbevételek beérkezéséig.

Az alábbi táblázatban az Önkormányzat főbb, 2014. évi bevételi terv, 2014. III. negyedéves bevételi tény, valamint 2015. évi bevételi koncepciós előirányzatait láthatjuk:



**Kiadások**

**Személyi jellegű kiadások**

A 2015. évi személyi juttatások költségvetésének tervezésén belül, a 2015. évben esedékes átsorolások, jubileumi jutalmak is szerepelnek a koncepcióban.

A 2015. évi minimálbér, valamint az SZJA törvény változásairól jelen időpontban még nem állnak rendelkezésre adatok, így a koncepció összeállításánál a jelenleg érvényben lévő minimálbérrel és SZJA-val számoltunk.

2013. évtől az önkormányzat költségvetésében kell szerepeltetni a polgármester, alpolgármester valamint a képviselők és bizottsági tagok tiszteletdíját és költségtérítését.

Az Mötv 2014-ben hatályba lépő rendelkezései között szerepelnek az önkormányzati tisztségviselőkre vonatkozó szabályok. Így a Mötv 35.§-a a helyi önkormányzati képviselők, a 71.§ (2) – (6) bekezdése a polgármester, valamint a 80.§-a az alpolgármester díjazásáról, költségtérítéséről szóló rendelkezések a 2014. évi önkormányzati választások napján léptek hatályba.

 **18.621 e Ft**

**Közfoglalkoztatás**

Javaslom, hogy az Önkormányzat 2015. évi költségvetésében a közfoglalkoztatottak bér és járulék önrészét, a megkötött hatósági szerződések alapján, az áthúzódó időszak miatt 1.557 e Ft személyi juttatás szinten tervezzük.

Mivel a közfoglalkoztatás 2015. évi elvárásai nem ismertek – az előre nem kalkulálható változások miatt pontosan terezni nem lehet - így csak az áthúzódó szerződéseket vettük figyelembe.

**Munkaadói járulékok**

Szociális hozzájárulási adó 27%

 **5.110 e Ft**

**Tervezett beruházások, felújítások**

**A 2015. év során tervezett főbb beruházások**

-DDOP Orvosi rendelő felújítás – pályázat elbírálás alatt célszerű felhalmozási tartalékot képezni.

- DDOP Csapadékvíz-elvezetés áthúzódó munkálatai – tételek kimutatást várunk a pályázatkezelőtől.

- KEOP Óvoda energetikai beruházás – pályázat elbírálás alatt célszerű felhalmozási tartalékot képezni.

**Szociális ágazat**

**Aktív korúak ellátása**

A rendszeres szociális segély, ezen belül az egészségkárosodott, és a 14 év alatti gyermeket egyedül nevelők keretét minimális mértékben szükséges tervezni a 2015. évre áthúzódó decemberi kifizetések miatt. (4 fő)

 87 e Ft

A foglalkoztatást helyettesítő támogatásra ugyanilyen elvek szerint terveztünk. (7fő)

 160 e Ft

A szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 35. § (1) bekezdése alapján folyósított foglalkoztatást helyettesítő támogatásra kifizetett összegek, valamint a Szoctv. 2014. december 31-én hatályban lévő rendelkezései alapján, a Szoctv. 37.§ (1) bekezdés a)-d) pontjaiban szabályozott ellátás 2014. december hónapra járó, 2015. január hónapban fizetendő összege 70%-a tervezhető támogatásként.

A kiegészítő gyermeknevelési támogatás ellátási formára a normatív támogatás 100 %.

A normatív lakásfenntartási támogatás jelenlegi formájában megszűnik. A jövő évi tervezés során csak a decemberről áthúzódó kifizetéseket vettük figyelembe. (11 fő)

 52 e Ft

2015. évben a 2015. január 1-jét megelőzően megállapított, a 2014. december 31-én hatályos Szoctv. 38. § (2) és (5) bekezdése alapján járó lakásfenntartási támogatásra, 55/A. § alapján járó adósságcsökkentési támogatásra kifizetett összegek 70%-a igényelhető támogatásként.

**Eseti ellátások**

A szociális igazgatásról és szociális ellátásokról szóló 1993. évi III. tv. 2014. január 1-i változása következtében a jogszabály által rögzített átmeneti segély, rendkívüli gyermekvédelmi támogatás, gyógyszersegély, temetési segély jogcímek megszűntek.

Helyettük gyűjtőkategóriaként „önkormányzati segély” került bevezetésre, ami magában foglalja a fenti megszűnő elnevezéseket.

Ezen a költségsoron 2014. évre 250 e Ft-ot terveztünk. Ami az időarányos felhasználást figyelembe véve elegendő. Ezért a 2015. évi költségvetésben e költségsor 2014. évihez képest változatlanul tartását javasoljuk.

 250 e Ft

**Dologi kiadások**

A dologi kiadásokat a 2014. évi eredeti előirányzatból kiindulva az új feladatokat felsorolva és a megszűnt feladatokat kivéve terveztük.

 32.398 e Ft

Az alábbi táblázatban az Önkormányzat főbb, 2014. évi kiadási terv, 2014. III. negyedéves kiadási tény, valamint 2015. évi kiadási koncepciós előirányzatait láthatjuk:



Kérem a Tisztelt Képviselő-testületet, hogy a koncepcióban megfogalmazott célkitűzéseket vitassa meg és fogadja el.

Határozati javaslat:az Önkormányzati Képviselő-testület

a/ a 2015. évi költségvetési koncepcióval és a költségvetés tervezésének alapjául szolgáló szempontokkal egyetért,

b/ felkéri a polgármestert, a koncepcióban foglaltak alapján a 2015. évi részletes költségvetést készítse el.

Határidő:b/ 2015. február 15.

 Felelős:b/ polgármester